EkBass/fiwiki-20250220-pages-articles huggingface dataset:
Diallo

Diallo on muun muassa seuraavien henkilöiden sukunimi: * Abdou Diallo (s. 1996), senegalilainen jalkapalloilija * Abdoulaye Diallo (1916–1998), guinealainen ammattiyhdistysaktiivi ja poliitikko * Aliou Boubacar Diallo (s. 1959), malilainen liikemies ja poliitikko * Alpha Diallo, Black M (s. 1984), guinealais-ranskalainen rap-artisti * Amad Diallo (s. 2002), norsunluurannikkolainen jalkapalloilija * Babacar Diallo (s. 1989), senegalilainen jalkapalloilija * Bakara Diallo (1923–2008), malilainen hallintovirkailija ja poliitikko * Habib Diallo (s. 1995), senegalilainen jalkapalloilija * Keïta Fatoumata Diallo (s. 1943), Malin presidentti Modibo Keïtan puoliso * Mamadou Diallo (s. 1982), malilainen jalkapalloilija * Mamadou Diallo (s. 1991), senegalilainen jalkapalloilija * Mamadou Diallo (s. 1954), senegalilainen kolmiloikkaaja * Mamadou Alimou Diallo (s. 1984), guinealainen jalkapalloilija * Marcel Diallo (s. 1972), yhdysvaltalainen muusikko, runoilia, taiteilija ja asuinyhteisöaktivisti * Moussa Diallo (s. 1955), malilais-tanskalainen basisti, laulaja ja lauluntekijä * N’Diaye Ramatoulaye Diallo, malilainen poliitikko ja ministeri * Rokhaya Diallo (s. 1978), ranskalainen toimittaja, kirjailija ja elokuvantekijä * Sadio Diallo (s. 1990), guinealainen jalkapalloilija * Saïfoulaye Diallo (1923–1981), guinealainen poliitikko ja ministeri * Sidibé Aminata Diallo (s. 1956), malilainen professori ja poliitikko * Yacine Diallo (1897–1954), guinealainen opettaja ja poliitikko.
Mieczysław Pemper

Mietek (Mieczysław) Pemper (24. maaliskuuta 1920 Krakova, Puola – 7. kesäkuuta 2011 Augsburg, SaksaMontrealgazette.com ) oli puolanjuutalainen, joka kirjoitti oman henkensä vaarantaen puhtaaksi Oskar Schindlerin listan, jonka ansiosta 1 200 juutalaista pelastui natsien joukkotuholta.Schindlerin listan konekirjoittaja kuollut, viitattu 10.6.2011 Pemper joutui keskitysleirille Plaszowiin ja toimi siellä komentaja Amon Göthin henkilökohtaisena konekirjoittajana. Hän antoi Steven Spielbergille neuvoja tämän tehdessä elokuvaa Schindlerin lista. ==Lähteet== ==Aiheesta muualla== *Abendblatt.de Luokka:Puolalaiset henkilöt Luokka:Vuonna 1920 syntyneet Luokka:Vuonna 2011 kuolleet
Guanosiini

Guanosiini (C10H13N5O5) on nukleosidi. Guanosiinin rakenteessa puriiniemäksiin kuuluvaan guaniiniin on liittynyt N-glykosidisidoksella riboosisokeri. Guanosiini on yksi RNA-molekyylissä esiintyvistä nukleosideista. Guonosiinin fosforyloidut nukleotidit kuten cGMP, GMP, GDP ja GTP ovat tärkeitä molekyylejä monissa biokemiallisissa reaktioissa, kuten nukleiinihappojen ja proteiinien biosynteesissä. Guanosiini metaboloituu ihmisen elimistössä puriininukleosidifosforylaasientsyymin katalysoimana guaniiniksi, josta muodostuu edelleen hypoksantiinia. == Lähteet == == Aiheesta muualla == *Human Metabolome Database: Guanosine *Kyoto Encyclopedia of Genes and Genomes (KEGG): Guanosine *ChemBlink: Guanosine Luokka:Nukleosidit
Hugo Campagnaro

Hugo Armando Campagnaro (s. 27. kesäkuuta 1980 Córdoba) on argentiinalainen, vuosina 1998–2020 ammattilaistasolla pelannut jalkapalloilija. Campagnaro aloitti uransa Club Deportivo Morón -joukkueessa, joka pelasi Argentiinan toiseksi ja kolmanneksi ylimmillä sarjatasoilla. Vuonna 2002 hän siirtyi Italian Serie A:ssa pelaavaan Piacenzaan. Ensimmäisellä kaudella hän pelasi 12 ottelussa tehden kaksi maalia. Joukkue kuitenkin tippui kauden päätteeksi Serie B:hen. Piacenzassa Campagnaro pelasi kauden 2006–2007 loppuun asti. Kesällä 2007 hän siirtyi Serie A -joukkue Sampdoriaan. Joukkueessa hän pelasi 38 liigaottelua. Vuonna 2009 Campagnaro siirtyi Napoliin neljän vuoden sopimuksella. 9\. kesäkuuta 2011 Campagnaro joutui Argentiinassa autokolariin, jossa kuoli kolme henkilöä. Hän kuitenkin selviytyi hengissä saatuaan muutaman haavan ja aivotärähdyksen. Kesällä 2013 Campagnaro siirtyi Internazionaleen ja vuonna 2015 Pescaraan. Hän lopetti uransa elokuussa 2020. == Lähteet == * === Viitteet === == Aiheesta muualla == Luokka:Argentiinalaiset jalkapalloilijat Luokka:Vuonna 1980 syntyneet Luokka:Elävät henkilöt
Helsingfors Posten

Helsingfors Posten oli Helsingissä vuosina 1864–1865 ilmestynyt ruotsinkielinen sanomalehti. Theodor Neoviuksen julkaisema ja toimittama Helsingfors Posten oli linjaltaan vapaamielinen ja perustuslaillinen viikkolehti. 1200 kappaleen levikillään se nousi maan suurimpien sanomalehtien joukkoon. Toukokuussa 1865 se kuitenkin lakkasi ilmestymästä ilmeisesti taloudellisten vaikeuksien vuoksi. ==Lähteet== ==Aiheesta muualla== * Helsingfors Posten digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Sloyd

PulmaPuoti (Oy Sloyd Ab) on vuonna 1989 perustettu pulmapeleihin keskittynyt Vaasassa toimiva osakeyhtiö. ”PulmaPuodin Pelit & Palat” -sarja valmistetaan koivupuusta. PulmaPuodista löytyy n. 1000 eri pulmaa. == Aiheesta muualla == *Yhtiön kotisivut Luokka:Pelivalmistajat
Wasa Tidning (1880–1898)

Wasa Tidning oli Vaasassa vuosina 1880–1898 ilmestynyt ruotsinkielinen sanomalehti. Toimittaja Waldemar Sandmanin perustaman Wasa Tidningin julkaisuyhtiö oli sama kuin suomenmielisellä Vaasan Lehdellä. Kielikysymyksessä neutraali lehti ei menestynyt ruotsinkielisen Pohjanmaan kovassa lehtikilpailussa, ja se lopetettiin taloudellisesti kannattamattomana. Lehti ilmestyi vuonna 1881 kolmesti, vuosina 1882–1883 kahdesti, vuodesta 1884 lähtien kolmesti, vuodesta 1889 neljästi ja vuodesta 1894 kuudesti viikossa. Loppuvaiheessa sen rinnalla julkaistiin myös kaksipäiväistä painosta. Levikki oli 1200 kappaletta vuonna 1893. == Päätoimittajat == *Alexander Fredrik Roos (1881–1883) *Frans Ossian Husberg (Ansas) (1884–1887) *V. Alex. Kåhlman (1888) *Svante Rosenberg (1888–1890) *Waldemar Sandman (1890–1898). ==Lähteet== ==Aiheesta muualla== * Wasa Tidning Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Wasa Tidning (1839–1855)

Wasa Tidning (vuodesta 1848 lähtien Ilmarinen) oli Vaasassa vuosina 1839–1852 ja 1854–1855 ilmestynyt ruotsinkielinen sanomalehti. Laivanvarustaja Carl Gustaf Wolff ja hovioikeudennotaari Carl Johan Boy perustivat Wasa Tidningin Pohjanmaan maakuntalehdeksi. Aluksi varsin sekalaista ja lainattua ainesta sisältänyt lehti muuttui virkeämmäksi ja sai uuden nimen fennomaanisesti suuntautuneen Torsten Ture Renvallin tultua toimittajaksi. Myöhemmin se muuttui paikallisiin asioihin keskittyneeksi uutislehdeksi. Vaasan palo keskeytti lehden ilmestymisen ja vaikeutti muutenkin sen toimintaa. Lopulta se lopetettiin kannattamattomana. Lehti ilmestyi aluksi kerran, vuodesta 1848 lähtien kahdesti ja vuodesta 1854 jälleen kerran viikossa. Sen levikki oli suurimmillaan 395 kappaletta vuonna 1848. == Päätoimittajat == *Carl Johan Boy (1839–1846) *T. T. Renvall (1846–1850) *Ludvig Leonard Laurén (1851–1852 ja 1854–1855) *Oskar Rancken (1851–1852 ja 1856–1855). ==Lähteet== ==Aiheesta muualla== * Wasa Tidning Historiallisessa sanomalehtikirjastossa * Ilmarinen Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Wasa Tidning

Wasa Tidning -nimisiä lehtiä on kaksi: * Wasa Tidning, Vaasassa vuosina 1839–1847 ilmestynyt sanomalehti, myöhemmin Ilmarinen * Wasa Tidning, Vaasassa vuosina 1880–1898 ilmestynyt sanomalehti
Sheffieldin tuomiokirkko

Sheffieldin tuomiokirkko () on Englannin kirkon Sheffieldin hiippakunnan katedraali vuodesta 1914, jolloin hiippakunta perustettiin. Samalla paikalla on ollut kristillinen kirkko yli tuhannen vuoden ajan. == Lähteet == == Aiheesta muualla == Luokka:Englannin katedraalit Tuomiokirkko Luokka:Kivikirkot Luokka:South Yorkshiren rakennukset ja rakennelmat
Billy Hunter

William ”Billy” Hunter (2. huhtikuuta 1885 Alva, Skotlanti – 2. tammikuuta 1937 New York) oli skotlantilainen jalkapalloilija ja jalkapallovalmentaja. Hän aloitti ammattilaisuransa Millwallissa ja siirtyi sieltä Boltoniin 1909. Hän pelasi vasempana laitahyökkääjänä. Hän loukkaantui lokakuussa 1911, jonka jälkeen siirtyi valmentajauralle. Hän pelasi kummassakin joukkueessa yhteensä (liiga- ja cupottelut laskien) 279 ottelua tehden 74 maalia. Hän siirtyi valmentamaan Hollantiin Dordrechtse FC:tä muutamaksi vuodeksi, kunnes valmensi 1914 Alankomaiden maajoukkuetta neljän ottelun verran. Ensimmäisen maailmansodan hän vietti Sveitsissä, jossa valmensi Lausanne-Sportia. Vuonna 1922 hän siirtyi Wieniin valmentamaan Hakoah Wieniä. Hän joutui lähtemään Hakoahista vuonna 1925 Hakoahin taloudellisten ongelmien takia. Täältä hän siirtyi Turkkiin valmentamaan samaan aikaan Turkin maajoukkuetta ja Galatasarayta. Hunter saavutti Galatasarayssa kolme Istanbulin jalkapalloliigan mestaruutta vuosina 1924–27.Persson 2006, s. 136. ==Lähteet== * ===Viitteet=== Luokka:Skotlantilaiset jalkapallovalmentajat Luokka:Skotlantilaiset jalkapalloilijat Luokka:Vuonna 1885 syntyneet Luokka:Vuonna 1937 kuolleet
J. E. Mikkola

Juho Eevert Mikkola (7. elokuuta 1899 Hauho – 8. syyskuuta 1953 Hauho) oli suomalainen näytelmäkirjailija. == Näytelmiä == * Näinkin voi käydä : yksinäytöksinen hupailu. Seuranäytelmiä 578. Karisto 1953 == Lähteet == * * Teokset Fennica-tietokannasta Luokka:Suomalaiset näytelmäkirjailijat Luokka:Vuonna 1899 syntyneet Luokka:Vuonna 1953 kuolleet
Wasa-Posten

Wasa-Posten oli Vaasassa vuosina 1898–1932 ilmestynyt ruotsinkielinen sanomalehti. Wasa-Posten perustettiin Pohjanmaan ruotsinkielisen maaseudun lehdeksi. Poliittisesti se oli lähellä RKP:n talonpoikaisfraktiota Lantmannagruppenia, kunnes siirtyi vuonna 1920 vapaamielisemmän Allmogeförbundetin linjalle. Vuonna 1932 talousvaikeuksista kärsinyt lehti yhdistettiin Vasabladetiin. Lehti ilmestyi aluksi kahdesti, vuonna 1907 neljästi, vuodesta 1908 lähtien jälleen kahdesti ja vuodesta 1919 kolmesti viikossa. Vuosina 1907 ja 1919–1924 sen rinnalla julkaistiin myös kaksipäiväistä painosta. Levikki oli 5 500 kappaletta vuonna 1920. == Päätoimittajat ja vastaavat päätoimittajat == *Oskar Behm (1899–1900) *J. Alfr. Strandberg (1900–1905) *Oscar Vestberg (1906) *Carl von Diederichs (1907) *J. Alfr. Strandberg ( 1907–1920) *Johannes Klockars (1920–1926) *Ernst August Mitts (1927–1929) *Ernst Valfrid Holm (1929–1932). ==Lähteet== ==Aiheesta muualla== * Wasa-Posten Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Wasa Nyheter

Wasa Nyheter oli Vaasassa vuosina 1895–1900 ilmestynyt ruotsinkielinen sanomalehti. Ruotsinmielinen Wasa Nyheter perustettiin kielikysymyksessä suomenmielisyyteen taipuvaisten Vasabladetin ja Wasa Tidningin kilpailijaksi. Sortokaudella sen linja oli perustuslaillinen. Kolmen määräaikaisen lakkautuksen jälkeen viranomaiset lakkauttivat lehden lopullisesti. Kuudesti viikossa ilmestyneen lehden levikki oli 1000 kappaletta vuonna 1900. == Päätoimittajat == *K. A. Björksten (1896–1899) *Uno Stadius (1900). ==Lähteet== ==Aiheesta muualla== * Wasa Nyheter Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Wasa Framåt

Wasa Framåt oli Vaasassa vuonna 1881 ilmestynyt ruotsinkielinen sanomalehti. Viinatehtailija Wilhelm (Vilho) Pasin perustama Wasa Framåt oli kielikysymyksessä fennomaaninen ja yhteiskunnallisesti radikaali. Sen journalistinen taso oli kuitenkin heikko eikä se pärjännyt kilpailussa paikkakunnan muiden ruotsinkielisten lehtien kanssa. Kuusi kertaa viikossa ilmestyneen lehden levikki oli 600 kappaletta. Päätoimittajana työskenteli K.H. Kaslin. ==Lähteet== ==Aiheesta muualla== * Wasa Framåt Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Veckobladet

Veckobladet oli Helsingissä vuosina 1892–1917 ilmestynyt ruotsinkielinen sanomalehti. Opettaja Mathias Forssin perustama Veckobladet korosti kansansivistystä ja kristillisiä arvoja. Forssin kuoltua vuonna 1903 sen toimittajana jatkoi hänen puolisonsa Minna Forss. Myöhemmin uskonnollinen aines väheni ja lehteen tuli enemmän uutisia. Etupässä läntiselle Uudellemaalle levinnyt Veckobladet kiinnitti erityistä huomiota myös maanviljelyyn ja maaseudun asioihin yleensä. Aluksi kerran ja vuodesta 1904 lähtien kahdesti viikossa ilmestyneen lehden levikki oli 3 000 kappaletta vuonna 1914. Helmikuun vallankumouksen jälkeen uusi omistajaryhmä perusti sen tilalle Svenska Tidningen -nimisen maaseutulehden. ==Lähteet== ==Aiheesta muualla== * Veckobladet Historiallisessa sanomalehtikirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Topi Martin Valli

Topias Valli, kirjailijanimi Topi Martin Valli (15. joulukuuta 1889 Vehkalahti – 21. lokakuuta 1955 Hyvinkää) oli suomalainen kirjailija. Valli työskenteli tarkastuskarjakkona ja karjatalouskonsulenttina. == Teoksia == * Multalan musta vasikka : yksinäytöksinen jalostustarina. Pellervo-seura, Helsinki 1933, 2. painos 1937 * Toukolan tuvassa : yksinäytöksinen karjatalousaiheinen huvinäytelmä. Pellervo-seura, Helsinki 1938 * Topi Vallin kootut runot ; toim. J. A. Lehtinen. Kotieläinhoitajain liitto, Hämeenlinna 1959 == Lähteet == * * Kymenlaakson kirjailijat : Topias Valli * Teokset Fennica-tietokannasta Luokka:Suomalaiset kirjailijat Luokka:Vuonna 1889 syntyneet Luokka:Vuonna 1955 kuolleet
Midland (Texas)

Midland on kaupunki Midlandin piirikunnassa, Texasissa, Yhdysvalloissa. Kaupunki on samannimisen piirikunnan suurin kaupunki. Kaupungissa oli 132 524 asukasta vuoden väestönlaskennassa. Midland on entisen Yhdysvaltain presidentin George W. Bushin kotikaupunki. == Väestö == Midlandin asukkaista 80,64 prosenttia on valkoisia, 7,82 prosenttia afroamerikkalaisia, 2,18 prosenttia aasialaisia ja 0,57 prosenttia intiaaneja. 6,41 prosenttia asukkaista kuuluvat muihin etnisiin ryhmiin. 9,08 prosenttia asukkaista eivät ole Yhdysvaltain kansalaisia. Kaupungin väestön keski-ikä on 31,7 vuotta. ==Kuvia kaupungista== Tiedosto:Wagner Noël Performing Arts Center, Midland, Texas.jpg|Wagner Noël Performing Arts Center. Tiedosto:Bush-Midland- childhood.jpg|George W. Bushin lapsuuskoti. Tiedosto:Bank of America Building, Midland, Texas.jpg|Bank of America Building. ==Lähteet== == Aiheesta muualla == Luokka:Texasin kaupungit
Shakkipelin keksijän palkkio

Shakkipelin keksijän palkkio on vanhaan tarinaan perustuva matemaattinen probleema. Kirjallisuudessa tarinan mainitsi tiettävästi ensimmäisenä arabialainen Abu l’Abbas Ahmad ibn Khallikanin vuonna 1256. == Sopimus palkkiosta == Tarinan mukaan intialainen kuningas Shiram pyysi myös matemaatikkona tunnettua suurvisiiri Sissa ben Dahiria kehittämään uuden strategisen lautapelin ja lupasi tälle pelin keksimisestä suuren palkkion. Sissa ben Dahir keksi shakin. Ruhtinas ihastui peliin ja kysyi keksijältä, mitä tämä halusi palkkioksi. Keksijä pyysi palkkioksi ”ainoastaan” niin monta vehnän (tai tarinan eräiden versioiden mukaan riisin) jyvää kuin saadaan koko shakki­laudalta, jos niitä asetetaan sen ensimmäiselle ruudulle yksi, toiselle ruudulle kaksi, kolmannelle neljä, neljännelle kahdeksan ja edelleen jokaiselle ruudulle kaksi kertaa niin monta kuin edelliselle ruudulle. Ruhtinas ensin arveli tällaisen palkkion olevan niin vähäinen, että hän jopa ihmetteli, miksi keksijä ei pyytänyt suurempaa palkkiota. Todellisuudessa se kuitenkin osoittautui niin suureksi, että tällaisen vilja­määrän toimittaminen pelin keksijälle oli mahdotonta. == Jyvien lukumäärä == Shakkilaudalla on 64 ruutua. Näin ollen tämä jyvien lukumäärä voidaan laskea geometrisen sarjan osasummana: : T_{64} = 1 + 2 + 4 + 8 + \cdots + 2^{63} = \sum_{i=0}^{63} 2^i = 2^{64} - 1 \, Tämä summa eli jyvien kokonais­luku­määrä on yli 18 triljoonaa – täsmälleen laskettuna 18 446 744 073 709 551 615\. Sama luku saadaan myös siirtojen luku­määräksi Hanoin torniprobleemassa 64 renkaalla. Tarinaa käytetään usein kuvaamaan sitä, kuinka suuriin lukuihin eksponentiaalinen kasvu piankin johtaa. Sekä vehnän että riisin jyvän massa on tyypillisesti noin 50 milligrammaa. Näin ollen palkkio vastaisi noin 18,4·1018 · 50 mg = 9,2·1020 mg = 9,2·1011 t eli noin 920 miljardia tonnia vehnää tai riisiä. Vertailun vuoksi voidaan todeta, että koko maailman vuotuinen vehnäsato 1990-luvulla oli noin 540 miljoonaa tonnia ja riisisato hieman pienempi.. Näin ollen palkkio vastaisi noin 1700-kertaisesti koko maailman vuotuista vehnä- tai riisisatoa. == Lähteet == Luokka:Shakin teoria Luokka:Matemaattiset ongelmat de:Weizenkornlegende es:Leyenda de Sisa
Vilho Jyrinoja

Vilho Jyrinoja, nimi aik, Vasselei Jehrimäini (25. joulukuuta 1901 Akonlahti, Vienan Karjala – 15. lokakuuta 1956 Kajaani) oli Vienan Karjalassa syntynyt suomalainen kirjailija ja kansanperinteen kerääjä. Jyrinoja keräsi muistitietoa vienankarjalaisesta kansanperinteestä ja hän julkaisi myös kuvauksen kotikylästään Akonlahdesta. Jyrinoja kuoli 15. lokakuuta 1956 sydänkohtaukseen olleessaan keräämässä vienankarjalaista sana-aineistoa Karjalan kielen sanakirjaa varten. Hänet on haudattu Ruotsiin Örebron hautausmaalle. == Teoksia == * Miekan taru : romaani. Karjalan vapaustaistelun julkaisuja vuosina 1918-1922. Kotka 1934 (nimellä V. O. Jehrimäini) * Akonlahden arkea ja juhlaa ; valokuvat Vilho Uomala. Kansanelämän kuvauksia 2. Suomalaisen kirjallisuuden seura, Helsinki 1965 == Lähteet == * * Kotimaisten kielten tutkimuskeskus : Karjalan kielen sanakirjan kerääjät * Teokset Fennica-tietokannasta Luokka:Suomalaiset kirjailijat Luokka:Vuonna 1901 syntyneet Luokka:Vuonna 1956 kuolleet Luokka:Vienankarjalaiset
Samuel Fröler

Samuel Fröler (s. 24. maaliskuuta 1957 Madesjön maalaiskunta) on ruotsalainen näyttelijä. Hän on valmistunut Göteborgin teatterikorkeakoulusta. Fröler tuli tunnetuksi Gösta Nilssonin roolistaan televisiosarjassa Tre kärlekar (1989–1991), mutta lopullisen läpimurtonsa hän teki näytellessään päähenkilö Johan Steeniä suositussa ruotsalaisessa Saaristolaislääkäri- televisiodraamasarjassa, joka on esitetty Suomessakin. Hän on näytellyt myös useissa muissa televisiosarjoissa, elokuvissa ja teatterissa sekä tehnyt ääninäyttelijän työtä. Fröler on ollut naimisissa. Hänellä on kuusi lasta, avioliitosta kolme ja nykyisen kumppanin kanssa myös kolme. == Lähteet == Luokka:Ruotsalaiset näyttelijät Luokka:Vuonna 1957 syntyneet Luokka:Elävät henkilöt
Nancy Whang

Nancy Whang (s. 1977 Portlandissa, Oregonissa) on yhdysvaltalainen laulaja ja muusikko, joka tunnetaan yhteistyöstään The Juan MacLeanin sekä LCD Soundsystemin kanssa. Whang esiintyi myös rock-musiikkia käsittelevässä elokuvassa Part of the Weekend Never Dies. Nancy Whang tunnetaan myös nimellä Nancy Wang. == Lähteet == Luokka:Yhdysvaltalaiset muusikot Luokka:Vuonna 1977 syntyneet Luokka:Elävät henkilöt
Majesteettirikos (täsmennyssivu)

Majesteettirikos voi tarkoittaa seuraavia: * majesteettirikos, hallitsijaan kohdistuva, rangaistavaksi säädetty loukkaus * Majesteettirikos, Tuure Vierroksen kirjoittama kirja * ”Majesteettirikos”, Simpsonit-sarjan jakso
Pussikoit

Pussikoit (Coleophoridae) on suuri jäytäjäkoimaisiin perhosiin kuuluva perhosheimo. Siihen kuuluu maailmanlaajuisesti ainakin toistatuhatta lajia. Pussikoit ovat varsin pienikokoisia, hoikkarakenteisia perhosia ja niiden siipiväli vaihtelee 5-25 mm. Siivet ovat hyvin kapeat, 3-9 kertaa leveyttään pitemmät ja teräväkärkiset. Siiven takareunassa ja kärkiosassa on pitkiä ripsiä. Väritys on usein vaatimaton, ja useimmat lajit ovat yksivärisiä ja kuviollisillakin lajeilla siivistä puuttuvat poikkisuuntaiset kuviot. Osa lajeista on metallinkiiltoisia. Takasiivet ovat kapeat ja niitä reunustavat hyvin pitkät siipiripset. Tuntosarvet ovat pitkät, 0,7-1,5 kertaa etusiiven mittaiset ja osoittavat perhosen tyypillisessä, alustasta vinosti nousevassa lepoasennossa suoraan eteenpäin.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 229http://delta-intkey.com/britin/lep/www/coleopho.htm http://bugguide.net/node/view/22006 Aikuisten pussikoiden määrittäminen vaatii yleensä yksilön genitaalien tutkimista mikroskoopilla. Aikuisia perhosia voi tavata toukokuusta elokuulle. Ne ovat yöaktiivisia, mutta lentävät usein valolle. Toukat viettävät ensimmäisen toukkavaiheen lehtimiinaajina ravintokasvin lehtien, varsien, siementen tai hedelmien sisällä, mutta toisen toukkavaiheen alussa ne muuttuvat vapaasti liikkuviksi. Tällöin toukka rakentaa tuottamastaan silkistä ja kasvinosista ympärilleen suojapussin. Kasvaessaan toukka hylkää pieneksi käyneen pussin ja rakentaa uuden. Toukkapussin ulkonäkö yhdistettynä ravintokasviin on erittäin lajityypillinen ja heimon perhoset onkin helpointa tunnistaa juuri toukkapussin perusteella. Toukka koteloituu pussinsa sisälle. == Katso myös == * Luettelo Suomen pussikoilajeista * Pussikkaat, toinen perhosryhmä, joiden toukat rakentavat suojapussin == Lähteet == == Aiheesta muualla == *Laji.fi: Pussikoit (Coleophoridae) *iNaturalist: Pussikoit (Coleophoridae) *ITIS: Coleophoridae *University of Michigan, Animal Diversity Web (ADW): Coleophoridae *Global Biodiversity Information Facility (GBIF): Coleophoridae *Brittiläisiä lajeja *kuvia lehtimiinoista ja toukkapusseista *Markku Savela: Coleophoridae Luokka:Jäytäjäkoimaiset
Heartbreaker

Heartbreaker(s) tai The Heart Breaker(s) voi tarkoittaa: == Musiikki == === Esiintyjät === *The Heartbreakers tai Johnny Thunders ja the Heartbreakers, yhdysvaltalainen punkrock-yhtye *Tom Petty and the Heartbreakers, yhdysvaltalainen rockyhtye === Albumit === *Heartbreaker, Dionne Warwickin albumi tai sen nimikappale (katso alta) *Heartbreaker, Dolly Partonin albumi ai sen nimikappale (katso alta) *Heartbreaker, Freen albumi tai sen nimikappale *Heartbreaker, G-Dragonin albumi tai sen nimikappale (katso alta) *Heartbreaker, The O’Jaysin albumi tai sen nimikappale *Heartbreaker, Ryan Adamsin albumi *Heartbreakers, Tangerine Dreamin soundtrack-albumi vuoden 1984 elokuvaan *Heartbreaker, The Dark Romanticsin albumi *Heartbreaker, Marmalade- yhtyeen albumi === Kappaleet === *"Heartbreaker" (Dionne Warwickin kappale) *"Heartbreaker" (Dolly Partonin kappale) *"Heartbreaker" (G-Dragonin kappale) *"Heartbreaker" (Led Zeppelinin kappale) *"Heartbreaker" (Mariah Careyn kappale) *"Heartbreaker" (Pat Benatarin kappale) *"Heartbreaker" (will.i.amin kappale) *"HeartBreaker", Teriyaki Boyzilta *"Heartbreaker"/"Days", The Rasmusin single *"Doo Doo Doo Doo Doo (Heartbreaker)", The Rolling Stonesilta *"Heartbreaker", Airbournen albumilta Runnin’ Wild *"Heartbreaker", The Andrews Sistersilta ja The Harmonica Gentlemenilta *"Heartbreaker", Axel Rudi Pellin albumilta Shadow Zone *"Heartbreaker", Danity Kanen albumilta Danity Kane *"Heartbreaker", Electric Light Orchestran albumilta Electric Light Orchestra Part Two *"Heartbreaker", Grand Funk Railroadin albumilta On Time *"Heartbreaker", Metronomyn albumilta Nights Out *"Heartbreaker", Michael Jacksonin albumilta Invincible *"Heartbreaker", MSTRKRFT:n albumilta Fist of God *"Heartbreaker", Nathan "Ned" Millerilta *"Heartbreaker", Pinkin singlen "Stupid Girls" B-puolelta *"Heartbreaker", Tankin albumilta Sex, Love & Pain *"Heartbreaker", Zappin albumilta Zapp III == Elokuva == *The Heart Breaker, vuoden 1925 elokuva, ohjannut Benjamin Stoloff *Sydäntensärkijät (Heartbreakers), vuoden 1984 draamaelokuva, pääosissa Peter Coyote ja Nick Mancuso *Sydäntenmurskaajat (Heartbreakers), vuoden 2001 komediaelokuva, pääosissa Sigourney Weaver ja Jennifer Love Hewitt *Katujen valtias (Heartbreaker), vuoden 1983 elokuva, pääosassa Dawn Dunlap *Heartbreaker (L’arnacœur), ranskalainen elokuva vuodelta 2010 *The Heart Breakers, vuoden 1916 elokuva, pääosassa Andrew Arbuckle. de:Heartbreakers
Running Wild

Running Wild tai Runnin’ Wild voi tarkoittaa ainakin seuraavia: == Elokuva ja televisio == * Running Wild, Gregory La Cavan ohjaama mykkäelokuva, pääosassa W. C. Fields * Yöllistä terroria (Running Wild), vuoden 1955 draamaelokuva, pääosassa William Campbell ja Mamie Van Doren * Running Wild (tunnetaan myös nimellä Villihevoset), vuoden 1973 lännenelokuva, pääosassa Lloyd Bridges * Villi ja vapaa (Running Wild), eteläafrikkalainen elokuva vuodelta 1992, pääosissa Brooke Shields ja Martin Sheen * Running Wilde, vuoden 2010 yhdysvaltalainen televisiosarja == Musiikki == * Running Wild, saksalainen yhtye * Running Wild, Girlschoolin albumi * Runnin’ Wild, Airbournen albumi ** "Runnin' Wild", albumin nimikappale * "Runnin' Wild", A. H. Gibbsin, Joe Greyn ja Leo Woodin kirjoittama suosittu kappale * "Running Wild", kappale Judas Priestin albumilta Killing Machine * "Running Wild", kappale Roxy Musicin albumilta Flesh and Blood * "Runnin' Wild", kappale Soul Assassinsin albumilta Chapter 1 * "Running Wild", kappale The Soup Dragonsin albumilta Hotwired * "Running Wild Blues", kappale Charley Pattonilta.
Kalervo Töyrylä

Pauli Kalervo Töyrylä (23. huhtikuuta 1931 Hollola – 8. syyskuuta 2002 Riihimäki) oli suomalainen päätoimittaja ja näytelmäkirjailija. Töyrylä toimi Riihimäen Sanomien päätoimittajana. Kalervo Töyrylän vaimo Iiris Töyrylä työskenteli myös toimittajana Riihimäen Sanomissa. Iiris Töyrylä oli vuonna 1980 perustamassa Riihimäki-liikettä joka vastusti ongelmajätelaitoksen tuomista Riihimäelle. Iiris Töyrylä valittiin vuoden 1980 kunnallisvaaleissa liikkeen edustajana Riihimäen kaupunginvaltuustoon mutta hän kuoli saman vuoden lopulla liikenneonnettomuudessa jossa myös Kalervo Töyrylä loukkaantui pahoin. == Näytelmiä == * Korpit ovat kylläisiä. 1970 * Heikan Jussi. 1983 (näytelmän aiheena Hollolan Herralan kylässä asunut kyläsuutari ja originelli Juho Mäkäräinen) * Erikoistarjouksia Karibialle. 1988 * Premenstruaalisyndrooma. 1988 == Lähteet == * * Riihimäkeläiskirjailijoita : Kalervo Töyrylä * Susanna Perko -Touko Perko : Mustasta valkoiseksi : Ekokem, ongelmajätteet ja yhteiskunta 1979-2004, luku 3.6 Neljän kopla aktivoi Riihimäki-liikkeen Luokka:Suomalaiset päätoimittajat Luokka:Suomalaiset näytelmäkirjailijat Luokka:Vuonna 1931 syntyneet Luokka:Vuonna 2002 kuolleet
Fox Business Network

Fox Business Network on yhdysvaltalainen talousuutisiin keskittynyt satelliitti- ja kaapelikanava, joka aloitti lähetyksensä 15. lokakuuta 2007.Fox Business Network sets launch date, Los Angeles Times, viitattu 4.8.2020 Kanavan omistaa Fox News Media, joka on osa Fox Corporationia. Tammikuussa 2015 kanava oli katsottavissa 74 224 000 kotitaloudessa.List of how many homes each cable network is in as of February 2015 , TV by the Numbers, viitattu 7.6.2020 Katsojaluvuissa Fox Business on yleensä pääkilpailijansa CNBC:n edellä.Fox Business Network Sets New Ratings Record in Business Day Viewership for the Month of April, Multichannel News, viitattu 7.6.2020 == Lähteet == == Aiheesta muualla == *FoxBusiness.com Luokka:Yhdysvaltalaiset televisiokanavat Luokka:Vuonna 2007 perustetut televisiokanavat Luokka:Fox Corporation
Bruno Zilliacus

Bruno Wilhelm Zilliacus (11. marraskuuta 1877 Pietari – 3. heinäkuuta 1926 Helsinki) oli suomalainen yleisurheilija ja opettajaseminaarin lehtori.Ylioppilasmatrikkeli 1853–1899Bruno Wilhelm Zilliacus, Helsingin Sanomat, 06.07.1926, nro 178, s. 2, Kansalliskirjaston digitaaliset aineistot Zilliacuksen vanhemmat olivat majuri Alexander Wilhelm Zilliacus ja Sofia Vilhelmina Manninen. Hän pääsi ylioppilaaksi 1898 yksityistodistuksella Savonlinnan lyseosta, opiskeli Helsingin yliopiston voimistelulaitoksella ja suoritti voimistelunopettajatutkinnon vuonna 1902. Zilliacus oli Kajaanin seminaarissa voimistelunopettajana 1902–1905 ja Sortavalan seminaarin voimistelun, anatomian ja terveysopin lehtorina vuodesta 1905 alkaen. Zilliacus kuoli 1926 vatsasyöpään. Zilliacus oli Suomen joukkueen nimikilven kantaja Lontoon 1908 olympialaisten avajaisissa Suomen osallistuessa olympialaisiin ensimmäisen kerran. Hän kilpaili Lontoon kisoissa kuulantyönnössä mutta ei sijoittunut. Helsingissä 1903 hän voitti "sopusuhtaisen ruumiinkehityksen ja plastillisen kauneuden kilpailun" ennen painimestari Carl Allénia. Tukholmassa 1901 hän kilpaili hiihdon Pohjoismaisissa kisoissa. Seuratasolla Zilliacus edusti Sortavalan Seminaarin Voimisteluseuraa ja helsinkiläistä Ylioppilasvoimistelijat-seuraa. Ammatiltaan hän oli voimistelunopettaja, anatomian, fysiologian ja terveysopin lehtori sekä lääkintävoimistelija. Zilliacus oli naimisissa vuodesta 1913 Meri Starckin kanssa. Heillä oli kolme lasta. == Lähteet == * Luokka:Suomalaiset kuulantyöntäjät Luokka:Suomalaiset opettajat Luokka:Vuonna 1877 syntyneet Luokka:Vuonna 1926 kuolleet
Fabbri

Fabbri Group (AKA Fabbri) on italialainen huvipuistolaitevalmistaja Bergantinon kylästä, Pohjois-Italiasta. Romolon Fabbri perusti yrityksen toisen maailmansodan jälkeen vuonna 1950. Hän keksi tavan hyödyntää sodasta ylijäänyttä materiaalia huvipuistolaitteisiin. Fabbri Group tarjoaa valikoiman huvipuistolaitteita aina vuoristoradoista flätteihin. Fabbrin laitteita ovat muun muassa Booster ja tehostettu vapaapudotus Mega Drop, joista Booster löytyy Kauhavan Alahärmässä sijaitsevasta Power Parkin monitoimipuistosta. ==Aiheesta muualla== *Fabbrin internetsivut Luokka:Huvipuistolaitteiden valmistajat Luokka:Italialaiset teollisuusyritykset de:Fabbri it:Fabbri
Juri Budanov

Juri Dmitrijevitš Budanov (, 24. marraskuuta 1963 - 10\. kesäkuuta 2011) oli Venäjän armeijan panssarijoukkojen eversti, joka tuomittiin tšetšeenitytön kaappauksesta ja murhasta vuonna 2000. Budanov syntyi Donetskin alueella Ukrainassa. Neuvostoliiton hajotessa hän palveli Valko-Venäjällä, mutta kieltäytyi maan kansalaisuudesta ja sai siirron Siperian sotilaspiiriin. Hän palveli Tšetšenian sodassa. == Rikostuomio == Helmikuussa 2000 Budanovin panssarirykmentti oli sijoitettuna Tangi-Chun ulkopuolelle. Budanov asetettiin syytteeseen 27. maaliskuuta 2000 tapahtuneista Elza Kungajevan kaappauksesta, raiskauksesta ja murhasta. Raiskausta lukuun ottamatta hänet tuomittiin syylliseksi. Budanov sekä hänen alaisensa, kersantit Grigorijev ja Li-En-Shou sekä sotamies Jegorov, olivat saapuneet kylään puolenyön jälkeen ja vieneet Kungajevan tämän kotoa leirille, jossa hänet oli kuristettu noin kello 03. Tämän jälkeen ruumis oli haudattu metsään. 28\. maaliskuuta ruumis kaivettiin ylös ja palautettiin perheelleen. Vainaja haudattiin seuraavana päivänä. Hautajaisissa olivat mukana joukkojen komentajat kenraalieversti Valeri Baranov, kenraalimajuri Valeri Gerasimov ja kenraalimajuri Verbitski, jotka lupasivat, että tapaus tutkittaisiin. Budanov pidätettiin 29. maaliskuuta. Tapauksesta suoritettiin oikeudenkäynti vuosina 2001-2003\. Budanov vapautettiin ensimmäisen kerran joulukuussa 2002, kun oikeus tuomitsi hänen olleen väliaikaisesti syyntakeeton, ja hänet määrättiin psykiatriseen pakkohoitoon. Venäjän korkein oikeus määräsi uuden oikeudenkäynnin. Siinä Budanov tuomittiin syylliseksi. Hänet tuomittiin kymmenen vuoden vankeuteen sekä menettämään sotilasarvonsa ja kunniamerkkinsä. Kungajevan perheen asianajaja Stanislav Markelov ammuttiin tammikuussa 2009. == Kuolema == Tuntematon hyökkääjä ampui vaimennetulla pistoolilla 10. kesäkuuta 2011 klo 12:30 Moskovan Komsomolski Prospektilla Budanovia kuusi kertaa ja pakeni autolla. Hylätty pakoauto löytyi myöhemmin. == Lähteet == Luokka:Venäläiset sotilaat Luokka:Venäläiset murhaajat Luokka:Venäläiset henkirikosten uhrit Luokka:Vuonna 1963 syntyneet Luokka:Vuonna 2011 kuolleet
Lauri Wilskman

Lauri Wilskman (14. toukokuuta 1887 Viipuri – 25. marraskuuta 1937 Nurmijärvi) oli suomalainen yleisurheilija ja metsänhoitaja. ==Henkilöhistoria== Wilskmanin vanhemmat olivat hovioikeudenneuvos Oscar Waldemar Wilskman ja Hanna Augusta Svahn ja puoliso vuodesta 1916 Ilme Seppälä (Helenius). "Suomen urheilun isäksi" tituleerattu Ivar Wilskman oli hänen isänsä serkku. Wilskman tuli ylioppilaaksi Viipurin vanhasta yhteiskoulusta 1907 ja suoritti metsänhoitotutkinnon 1911, jolloin hänestä tuli myös metsäkonduktööri. Wilskman työskenteli sekä maanviljelysseurojen palveluksessa että toimi metsätarkastajana ja muun muassa Saimaan kanavan metsänhoitajana. Vuodesta 1928 alkaen hän hoiti omistamaansa Viipurin Metsätoimistoa aina kuolemaansa saakka. ==Urheilu-ura== Wilskman sijoittui Lontoon 1908 olympialaisten korkeushypyssä 17:nneksi tuloksella 171 cm sekä karsiutui niin tavallisen kuin antiikin tyylinkin kiekonheiton loppukilpailusta. Hän saavutti korkeushypyssä SM-hopeaa vuonna 1909 ja sijoittui SM-kisoissa neljänneksi vuonna 1911. Hänen ennätyksensä korkeushypyssä oli 174 cm vuodelta 1908 ja kiekonheitossa 40,24 m vuodelta 1915. Seuratasolla Wilskman edusti Viipurin Reipasta ja Viipurin Akateemisia Urheilijoita, joista jälkimmäisen perustajajäsen hän oli. == Lähteet == * ===Viitteet=== Luokka:Suomalaiset metsänhoitajat Luokka:Suomalaiset korkeushyppääjät Luokka:Suomalaiset kiekonheittäjät Luokka:Vuonna 1887 syntyneet Luokka:Vuonna 1937 kuolleet
Jarl Jakobsson

Jarl Gustaf Anian Jakobsson (11. toukokuuta 1880 Helsinki – 28. joulukuuta 1951 Helsinki) oli suomalainen yleisurheilija. Jakobsson osallistui Lontoon 1908 olympialaisissa vauhdittomaan pituushyppyyn sekä perinteisen ja vapaan tyylin keihäänheittoon mutta ei selviytynyt loppukilpailuihin. Vuonna 1906 hän saavutti keihäänheitossa molempien käsien yhteistuloksen epävirallisen maailmanennätyksen 91,41 m. Vauhdittomassa pituudessa hän teki Suomen ennätyksen 286,5 cm vuonna 1907. Jarl Jakobssonin veli Evert Jakobsson osallistui myös Lontoon olympialaisiin. Hänen serkkunsa on taitoluistelun olympiavoittaja Walter Jakobsson. == Lähteet == * Luokka:Suomalaiset pituushyppääjät Luokka:Suomalaiset keihäänheittäjät Luokka:Vuonna 1880 syntyneet Luokka:Vuonna 1951 kuolleet
Evert Jakobsson

Evert Brynolf Jakobsson (16. helmikuuta 1886 Helsinki – 16. heinäkuuta 1960 Helsinki) oli suomalainen juristi ja yleisurheilija. Jakobsson sijoittui Lontoon 1908 olympialaisissa perinteisen tyylin keihäänheitossa kahdeksanneksi ja karsiutui vapaan tyylin keihäänheiton loppukilpailusta. Vuonna 1906 hän saavutti keihäänheitossa kahdesti molempien käsien yhteistuloksen epävirallisen maailmanennätyksen, 96,55 ja 98,47 m. Paremman käden heiton tulokseksi Jakobsson sai 57,42 m. Jakobssonin tulokset perustuivat parannukseen, jonka hän yhdessä Jarl-veljensä kanssa oli tehnyt keihääseen: sen narupunoksen alle oli sijoitettu kaksi jäykkää nuoranpätkää, joiden päät ulkonivat punoksen alta ja mahdollistivat paremman otteen keihäästä. Menetelmä kiellettiin vuonna 1906. Paremman käden keihäänheiton sääntöjenmukainen maailmanennätys vuonna 1906 oli ruotsalaisen Eric Lemmingin 53,79 m. Seuratasolla Jakobsson edusti Helsingin Reipasta. Evert Jakobsson oli varatuomari ja hän toimi johtotehtävissä vakuutusalalla, muun muassa Vakuutusyhtiö Tarmon toimitusjohtajana. Jakobsson osallistui kunnallispolitiikkaan Haagan kauppalassa; hän oli kauppalanjohtajana 1922–1923. Evert Jakobssonin serkku oli taitoluistelun olympiavoittaja Walter Jakobsson. Teatterinjohtaja ja ohjaaja Jack Witikka oli hänen poikansa. Evert Jakobssonin veli Jarl Jakobsson heitti myös keihästä ja osallistui Lontoon olympialaisiin. == Lähteet == Luokka:Suomalaiset keihäänheittäjät Luokka:Vuonna 1886 syntyneet Luokka:Vuonna 1960 kuolleet
Fredrik Svanström

Aadolf Fredrik Svanström (3. joulukuuta 1885 Parainen – 17. huhtikuuta 1959 Helsinki) oli suomalainen yleisurheilija, joka kilpaili keskimatkojen juoksuissa. Svanström osallistui Lontoon 1908 olympialaisissa 800 metrin ja 1 500 metrin juoksuihin mutta karsiutui molempien alkuerissä. 800 metrin alkuerässä hän oli neljäs ja 1500 metrillä eränsä kolmas. Vuonna 1907 hän voitti 1 500 metrillä Suomen mestaruuden ajalla 4.29,0 ja juoksi samana vuonna Suomen ennätyksen 4.22,0, joka pysyi voimassa vuoteen 1909, jolloin Adolf Manninen rikkoi sen. Seuratasolla hän edusti Helsingin Unitasta ja Turun Urheiluliittoa. Svanström valmistui eläinlääkäriksi Hannoverissa, Saksassa vuonna 1911. Svanström toimi Suomen armeijassa eläinlääkintäupseerina. Hänet ylennettiin 6. joulukuuta 1929 eläinlääkintäeverstiluutnantiksi. == Lähteet == * === Viitteet === Luokka:Suomalaiset keskimatkojen juoksijat Luokka:Suomalaiset eläinlääkärit Luokka:Suomalaiset everstit Luokka:Vuonna 1885 syntyneet Luokka:Vuonna 1959 kuolleet
David Ospina

David Ospina Ramírez (s. 31. elokuuta 1988 Medellín, Kolumbia) on kolumbialainen jalkapallomaalivahti. Hän edustaa Saudi-Arabian Valioliigassa pelaavaa Al-Nassria. Hän on kuulunut vuodesta 2007 lähtien myös Kolumbian maajoukkueeseen. == Seurajoukkueura == Ospina on Atlético Nacionalin kasvatti, jonka edustusjoukkueeseen hän nousi 17-vuotiaana. Ospina pelasi joukkueessa kolme kautta, joiden aikana hän voitti kaksi pääsarjamestaruutta. Vuonna 2008 hän siirtyi kahdella miljoonalla eurolla ranskalaisseura Niceen ja edelleen vuonna 2014 Arsenaliin. Ensimmäisellä kaudellaan Arsenalissa hän pelasi Valioliigassa 18 ottelua seuran sijoittuessa sarjassa kolmanneksi. Lokakuussa 2014 Ospina debytoi myös Mestarien liigassa ottelussa Galatasarayta vastaan. Ospina oli myös debyyttikaudellaan mukana voittamassa FA Cupia, jossa hän pelasi yhden ottelun. Petr Čechin siirryttyä Arsenaliin kesällä 2015 Ospinan peliaika väheni huomattavasti. Hän pelasi kolmen seuraavan kauden aikana vain 11 valioliigaottelua, mutta toimi joukkueen pääasiallisena maalivahtina cup- otteluissa. Kaudella 2016–2017 Ospina voitti Arsenalissa jälleen FA Cupin ja pelasi täydet minuutit turnauksen loppuottelussa Chelseaa vastaan. Elokuussa 2018 Ospina siirtyi italialaisseura Napoliin vuoden mittaisella lainasopimuksella, jossa oli myös osto-optio. Kaudella 2018–2019 Ospina pelasi Napolissa kaikki kilpailut mukaan lukien yhteensä 24 ottelua. Kesällä 2019 hän siirtyi Napoliin pysyvästi noin 3,5 miljoonan euron siirtosummalla. Kaudella 2019–2020 Ospina voitti Napolin riveissä Italian cupin. Heinäkuussa 2022 Ospina siirtyi Saudi-Arabian Valioliigassa pelaavaan Al-Nassriin kahden vuoden sopimuksella. == Maajoukkueura == Ospina on pelannut Kolumbian maajoukkueessa 129 maaottelua. Ensimmäisen maaottelunsa hän pelasi helmikuussa 2007 Uruguayta vastaan. Hän pelasi MM-kilpailuissa 2014 ja 2018 sekä Copa Américassa 2015, 2016, 2019 ja 2021. == Muuta == Ospinalla on Kolumbian lisäksi myös Ranskan kansalaisuus. == Lähteet == == Aiheesta muualla == * David Ospinan tilastot National Football Teams -sivustolla Luokka:Kolumbialaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Dickson Agyeman

Dickson Agyeman (s. 14. syyskuuta 1985 Antwerp) on belgialainen jalkapalloilija. Hän on pelipaikaltaan puolustava keskikenttäpelaaja. Agyeman pelasi kotimaassaan K. Berchem Sportissa vuodesta 1995 vuoteen 1999. Vuonna 1999 hän siirtyi KFC Germinal Beerschotiin, jossa hän pelasi vuoteen 2007. Kesällä 2007 Agyeman siirtyi kaksivuotisella sopimuksella Hollannin toiseksi korkeimmalle sarjatasolle Jupiter Leagueen FC Eindhoveniin. Hän pelasi kesällä 2009 Belgiaan ja siirtyi RAEC Monsiin . Helmikuussa 2011 Agyeman teki kaksivuotisen sopimuksen Veikkausliiga-seura FF Jaron kanssa.. Syyskuussa 2012 Agyeman siirtyi FF Jarosta TPS:aan loppukauden kattavalla sopimuksella . Agyemanilla on ghanalaisia sukujuuria ja hänellä on ghanalainen äiti ja afroamerikkalainen isä, jolla on nigerialaisia sukujuuria. Hän on täten edustuskelpoinen Belgialle, Ghanalle ja Nigerialle. ==Lähteet== Luokka:Belgialaiset jalkapalloilijat Luokka:Vuonna 1985 syntyneet Luokka:Elävät henkilöt
Rarotongan roomalaiskatolinen hiippakunta

Rarotongan roomalaiskatolinen hiippakunta on katolinen hiippakunta Cookinsaarilla. Se toimii Suvan roomalaiskatolisen arkkihiippakunnan alaisuudessa. Siitä tuli Cook e Mnihiki:n apostolinen prefektuuri vuonna 1922 (vaihtaen vuonna 1926 nimensä Cookinsaarten apostoliseksi prefektuuriksi), Cookinsaarten apostolinen vikariaatti vuonna 1948 ja Rarotongan hiippakunta vuonna 1966. Vuonna 2004 Cookinsaarilla oli 2519 katolilaista ja he muodostivat väestöstä 16,8%. Seurakuntia oli 15. ==Piispat== *Bernardin Castanié, C.I.M. (1923–1939) *John David Hubaldus Lehman, C.I.M. (1939–1959) *Hendrick Joseph Cornelius Maria de Cocq, SS.CC. (1964–1971) *John Hubert Macey Rodgers, S. M. (1973–1977) *Denis George Browne (1977–1983) *Robin Walsh Leamy, S. M. (1984–1996) *Stuart France O'Connell, S. M. (1996–2011) *Paul Donoghue, S.M. (2011– ) ==Lähteet== Luokka:Katolisen kirkon hiippakunnat Luokka:Kristinusko Cookinsaarilla
Serhi Špak

Serhi Fedorovytš Špak (, s. 1. tammikuuta 1984 Lutsk, Ukrainan SNT, Neuvostoliitto) on entinen ukrainalainen jalkapalloilija. Hän oli pelipaikaltaan vasen laitapuolustaja. Špak edusti kotimaassaan Volyn Lutskia vuodesta 2004 vuoteen 2005. Hän siirtyi tämän jälkeen puolalaiseen Chełmianka Chełmiin. Špak on pelannut kotimaassaan myös FK Mykolajivissä, Desnassa, Energetikissä ja TsSKA Kiovassa. Tammikuussa 2011 Špak siirtyi kauden 2011 kattavalla sopimuksella Suomen Veikkausliigassa pelaavaan FF Jaroon. ==Lähteet== * Špak zerozerofootball.com-sivustolla * Špak FF Jaron nettisivustolla ===Viitteet=== Luokka:Ukrainalaiset jalkapalloilijat Luokka:Vuonna 1984 syntyneet Luokka:Elävät henkilöt
James Ward

James Ward (s. 9. helmikuuta 1987 Lontoo) on englantilainen tennispelaaja. Parhaimmillaan hän on ollut ATP-listan sijalla 89 heinäkuussa 2015. Grand Slam -turnauksen pääsarjassa Ward pelasi ensimmäisen kerran Wimbledonissa 2009, jossa hän hävisi ensimmäisellä kierroksella Fernando Verdascolle suoraan kolmessa erässä. Ward on voittanut urallaan kaksi ATP-haastajaturnausta. Ensimmäinen voitto tuli Sarasotassa, Floridassa toukokuussa 2009, kun hän voitti loppuottelussa Carsten Ballin. Toisen turnausvoittonsa hän otti elokuussa 2011 voittamalla Vancouverin loppuottelussa Robby Gineprin. == Tennisura == Vuonna 2009 Ward pelasi Britannian Davis Cup -karsinnoissa maanmiestään, Chris Eatonia vastaan epävirallisen kaikkien aikojen pisimmän ammattilaistennisottelun. Ottelu kesti kuusi tuntia ja 40 minuuttia. Eaton voitti ottelun lopulta 6–3, 6–7, 7–2, 2–6, 21–19. Nykyään pisin ottelu on kuitenkin John Isnerin ja Nicolas Mahut'n välinen ottelu Wimbledonin tennisturnauksessa 2010, joka kesti 11 tuntia ja viisi minuuttia. Vuonna 2010 Ward eteni puolivälieriin Eastbournen ATP-turnauksessa voitettuaan Feliciano Lópezin ja Rainer Schüttlerin. Puolivälierissä hän hävisi Aleksandr Dolgopoloville. Kesäkuussa 2011 maailmanlistan sijalla 216 ollut Ward selviytyi puolivälieriin AEGON Championships -turnauksessa voitettuaan toisella kierroksella neljänneksi sijoitetun Stanislas Wawrinkan ja kolmannella kierroksella turnauksen hallitsevan mestarin, Sam Querreyn luvuin 3–6, 6–3, 6–4. Puolivälierissä hän voitti maailmanlistan sijalla 54 olleen Adrian Mannarinon luvuin 6–2, 6–7(14), 6–4. Myös toisen brittiläisen, Andy Murrayn päästessä välieriin, tämä oli ensimmäinen kerta vuonna 1968 alkaneella avoimella aikakaudella, kun Queensissa kaksi brittiläistä pelaajaa selviytyi välieriin. Välierissä Ward hävisi Jo-Wilfried Tsongalle luvuin 6–3, 7–6(6). Wimbledonissa Ward hävisi ensimmäisellä kierroksella Michaël Llodralle luvuin 3–6, 6–7(4), 3–6. == Lähteet == == Aiheesta muualla == * James Ward profiili ATP:n kotisivuilla Luokka:Brittiläiset tennispelaajat Luokka:Vuonna 1987 syntyneet Luokka:Elävät henkilöt
Heartbreaker (vuoden 2010 elokuva)

Heartbreaker () on vuonna 2010 ensi-iltansa saanut ranskalainen romanttinen komediaelokuva, jonka pääosassa näyttelevät Romain Duris, Vanessa Paradis, Julie Ferrier ja Andrew Lincoln. Elokuvassa varakas isä (Jacques Frantz) haluaa estää tyttärensä Julietten (Paradis) avioliiton englantilaisen Jonathanin (Andrew Lincoln) kanssa, ja palkkaakin tätä varten ammattimaisen suhteiden rikkojan, Heartbreakerin (Duris). == Näyttelijät == Victoria Silvstedt tekee elokuvassa cameoroolin naisena sinisessä Ferrarissa. == Vastaanotto == Julkaisun jälkeen elokuva on Ranskassa ja muilla alueilla, kuten Belgiassa ja ranskankielisellä alueella Sveitsissä, tuottanut 32,7 miljoonaa euroa. Rotten Tomatoes -verkkosivusto on tilastoinut elokuvan saaman keskiarvon tasolle 6,7/10 siten, että 69 % kaikkiaan 74 listatusta arvostelusta on pitänyt elokuvasta. == Yhdysvaltalainen uusintaversio == Elokuvan menestyksestä Ranskassa johtuen Working Title Films on ilmoittanut hankkineensa oikeudet elokuvan yhdysvaltalaiseen uudelleenohjaukseen. == Lähteet == == Aiheesta muualla == * Elokuvan kotisivut Luokka:Vuoden 2010 ranskalaiset elokuvat Luokka:Ranskalaiset romanttiset komediat
Juho Halme

Johan Waldemar ”Juho” Halme (alk. Eliasson, 24. toukokuuta 1888 Helsinki – 1. helmikuuta 1918 Helsinki) oli suomalainen yleisurheilija ja toimittaja. Punaiset teloittivat hänet muutama päivä Suomen sisällissodan alkamisen jälkeen. Halme osallistui kilpailijana kaksiin olympialaisiin. Lontoossa 1908 hän sijoittui keihäänheitossa kuudenneksi. Tukholmassa 1912 hän sijoittui paremman käden keihäänheitossa neljänneksi tuloksella 54,65, molempien käsien keihäänheiton yhteistuloksessa yhdeksänneksi yhteistuloksella 88,54 (54,90 + 33,64) ja kolmiloikassa 11:nneksi tuloksella 13,79. Vuonna 1913 hän ylitti kaikkien aikojen toisena suomalaisena paremman käden keihäänheitossa 60 metrin rajan (ensimmäinen oli Julius Saaristo). Seuratasolla Halme edusti Iisalmen Visaa, Helsingin Reipasta ja Helsingin Kisa-Veikkoja. Hän voitti yhteensä kuusi Suomen-mestaruutta kolmiloikassa, pituushypyssä, keihäänheitossa ja viisiottelussa vuosina 1907–1917. Halme teki vuonna 1912 kolmiloikan Suomen- ennätyksen 13,95, joka paransi Juho Soinin ennätystä neljällä senttimetrillä. Jukka Rangell rikkoi ennätyksen vielä samana vuonna. Halme oli Helsingin Kisa- Veikkojen ensimmäinen puheenjohtaja vuosina 1909–1918. Hän oli Suomen Urheilulehden toimitussihteeri vuosina 1912–1917 ja Urheilukalenterin toimittaja vuosina 1913–1918. Vuonna 1917 julkaistiin hänen kirjoittamansa kirja Suomalaiset urheiluseurat. Punaiset vangitsivat Halmeen Helsingissä 31.1.1918, ja hän kuoli helmikuun puolella ampumahaavoihin, jotka oli saanut edellisiltana Nikolainkirkon portailla. Ampuminen oli kosto siitä, että Urheiluaitan varastosta oli jaettu jalkineita ja vaatteita suojeluskuntalaisille, jotka pakenivat vallankumouksen takia kaupungista. Juho Halmeen veli oli urheilutoimittaja ja keilailun MM-kisaedustaja Yrjö Halme. == Lähteet == * ===Viitteet=== Luokka:Suomalaiset keihäänheittäjät Luokka:Suomalaiset kolmiloikkaajat Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Suomalaiset toimittajat Luokka:Suomen sisällissodan terrorin uhrit Luokka:Suomalaiset teloitetut Luokka:Vuonna 1888 syntyneet Luokka:Vuonna 1918 kuolleet
Suvan roomalaiskatolinen arkkihiippakunta

Suvan roomalaiskatolinen arkkihiippakunta on katolinen hiippakunta Fidžillä. Sen alaisuudessa ovat Rarotongan roomalaiskatolinen hiippakunta sekä Tarawan ja Naurun roomalaiskatolinen hiippakunta. Se perustettiin alun perin Fidžin saaren apostolisena apostolisena prefektuurina vuonna 1863, ja siitä tuli Fidžin saaren apostolinen vikariaatti vuonna 1887. Suvan arkkihiippakunta siitä tuli vuonna 1966. Vuonna 2004 Fidžillä eli 87 090 katolilaista muodostaen koko väestöstä 9,1%. Seurakuntia oli tuolloin 35. ==Piispat== *Jean-Baptiste Breheret, S. M. (1863–1887) *Julien Vidal, S. M. (1887–1922) *Charles-Joseph Nicolas, S. M. (1922–1941) *Victor Frederick Foley, S. M. (1944–1967) *George Hamilton Pearce, S. M. (1967–1976) *Petero Mataca (1976–2012) *Peter Loy Chong (2012–) ==Lähteet== Luokka:Katolisen kirkon hiippakunnat Luokka:Kristinusko Fidžillä
Gouldinvaraani

Gouldinvaraani (Varanus gouldii) on Australiassa elävä varaanilaji. Se on Australian varaaneista laajimmalle levinnyt. Se on ruskean sekä keltaisen kirjava ja pienipäinen, ja sillä on tukevat jalat sekä suuret kynnet, joilla se raatelee saaliseläimiä. Gouldinvaraanin häntä on pitkä ja paksu, ja eläin voi käyttää sitä tukena noustessaan takajaloilleen puolustautuessaan saalistajia tai kilpailevia lajitovereita vastaan. Australian alkuasukkaille gouldinvaraani oli tärkeä riistaeläin, mutta nykyään se on rauhoitettu. Se elää yleensä aavikoiden ja rannikoiden läheisten alueiden maakoloissa. == Lähteet == *ITIS: Varanus gouldii === Viitteet === Luokka:Varaanit
Tarawan ja Naurun roomalaiskatolinen hiippakunta

Tarawan ja Naurun roomalaiskatolinen hiippakunta on katolinen hiippakunta Kiribatilla, joka toimii myös Naurussa ja on Suvan arkkihiippakunnan alaisuudessa. Se perustettiin Gilbertsaarten apostolisena vikariaattina vuonna 1897. Vuonna 1966 siitä tuli Tarawan hiippakunta, ja se vaihtoi vuonna 1978 nimensä Tarawan, Naurun ja Funafutin hiippakunnaksi. 1982 siitä tuli pelkästään Tarawan ja Naurun hiippakunta, kun Funafutista muodostettiin Funafutin Mission Sui Iuris. Hiippakunnalla oli vuonna 2004 48 908 jäsentä 25:ssä seurakunnassa. ==Piispat== *Joseph-Marie Leray, M.S.C. (1897–1927) *Joseph Bach, M.S.C. (1927–1933) *Octave-Marie Terrienne, M.S.C. (1937–1961) *Pierre-Auguste-Antoine-Marie Guichet, M.S.C. (1961–1978) *Paul Eusebius Mea Kaiuea, M.S.C. (1978– ) ==Lähteet== Luokka:Kristinusko Kiribatilla Luokka:Nauru Luokka:Katolisen kirkon hiippakunnat